钦定古今图书集成/明伦汇编/闺媛典/第048卷 > 耶卜氏
## 钦定古今图书集成/明伦汇编/闺媛典/第048卷 > 耶卜氏

按《元史余阙传》：“阙字廷心，庐州人。论功拜江淮行省
参知政事，仍守安庆。至正十七年癸卯，贼益生兵，攻
东门。丙午，普胜军东门，友谅军西门，祝寇军南门，外
无一甲之援，阙身当之，徒步提戈，为士卒先。日中，城
陷，城中火起，阙知不可为，引刀自刎，堕清水塘中。阙
妻耶卜氏及子德生女福童皆赴井死。阙卒，年五十”
六，追封豳国公，字忠宣。〈按安庆府志忠宣夫人死节记作蒋氏张氏公之孙宗烈
云公有妾耶卜耶律氏夫人实蒋氏云〉